ΓΡΑΠΤΗ ΕΡΩΤΗΣΗ E-3425/01

υποβολή: Luis Berenguer Fuster (PSE) προς την Επιτροπή

(21 Δεκεμβρίου 2001)

Θέμα: Εγκατάσταση επαναεριοποίησης στο Sagunto (Βαλένθια)

Στην Κοινότητα της Βαλένθιαπήρχαν δύο σχέδια για εγκατάσταση μονάδων επαναεριοποίησης που θα κάλυπταν βασικά τις ανάγκες του τομέα της κατασκευής πλακακιών, ο οποίος είναι συγκεντρωμένος σχεδόν αποκλειστικά στην επαρχεία Castelln. Η πρώτη μονάδα βρισκόταν στο Sagunto (Βαλένθια) και την διαχείρισή της είχε αναλάβει η Unin Fenosa. Η δεύτερη μονάδα επρόκειτο να εγκατασταθεί στο λιμάνι του Castellnπό τη διαχείριση της Iberdrola, με τη συμμετοχή της Ένωσης Κατασκευαστών Πλακακίων, Δαπέδων και Πλακών (ASCER) και της αυτόνομης κυβέρνησης. Η επιχείρηση ηλεκτρισμού Endesa διαπραγματευόταν επίσης την συμπερίληψή της στο σχέδιο αυτό.

Παρόλο που επρόκειτο για δύο σχέδια, ο Υπουργός Οικονομίας, κ. Folgado, δήλωσε ότι στην κοινότητα της Βαλένθιαπήρχε χώρος μόνον για μία μονάδα επαναεριοποίησης, θέση που ακολούθησε τυφλά η αυτόνομη κυβέρνηση της Βαλένθια.

Λαμβάνονταςπόψη αυτήν την κατάσταση, όπου οι αρμόδιες διοικητικές αρχές ευνοούσαν το περιφερειακό μονοπώλιο και όχι τον ελεύθερο ανταγωνισμό, καθώς το γεγονός ότι το σχέδιο της Unin Fenosa ήταν πιο προχωρημένο, η Iberdrola επέλεξε να εγκαταλείψει το σχέδιό της και να ενσωματωθεί στο σχέδιο του Sagunto. Προβλέπεται ότι θα πράξει το ίδιο και η Endesa, με αποτέλεσμα οι τρεις σημαντικότερες επιχειρήσεις ηλεκτρισμού που είναι παρούσες στην ισπανική αγορά και μοιράζονται μεταξύ τους το σύνολο σχεδόν της αγοράς να συγκεντρωθούν στο ίδιο μονοπώλιο.

Οι μονάδες επαναεριοποίησης δεν δημιουργούν ιδιαίτερα περιβαλλοντικά προβλήματα, και, άρα, δεν φαίνεται δικαιολογημένη η παρέμβαση της ισπανικής κυβέρνησης και της κυβέρνησης της Βαλένθια για τη δημιουργία μόνο μιας μονάδας, αντί να επιτραπεί ηλοποίηση διαφόρων σχεδίων που θα ήσαν ανταγωνιστικά μεταξύ τους.

Μπροστά σε αυτήν την κατάσταση:

- Θεωρεί η Επιτροπή ότι η επιλογή να επιτραπεί μόνο μία μονάδα επαναεριοποίησης στην Κοινότητα της Βαλένθια, ευνοεί τον ανταγωνισμό, ή ότι οδηγεί σε μια αδικαιολόγητη κατάσταση μονοπωλίου·

- Πιστεύει η Επιτροπή ότι η δημιουργία μιας κοινής θυγατρικής των τριών κυρίων επιχειρήσεων ηλεκτρισμού (πρόκειται σχεδόν για το σύνολο των εν λόγω επιχειρήσεων) αποτελεί συμπεριφορά αντίθετη προς τις αρχές του ανταγωνισμού·

- Θεωρεί η Επιτροπή σκόπιμο να λάβει κάποια μέτρα γι' αυτήν την κατάσταση·

- Πιστεύει η Επιτροπή ότι, για τηνπόθεση αυτή, το παραδοσιακό της κριτήριο ότι οι επιχειρήσεις που διαθέτουν κυρίαρχη θέση, δεν πρέπει να δημιουργούν μεταξύ τους κοινές θυγατρικές·

Απάντηση του κ. Monti εξ ονόματος της Επιτροπής

(19 Φεβρουαρίου 2002)

Η οδηγία 98/30/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 σχετικά με τους κοινούς κανόνες για την εσωτερική αγορά φυσικού αερίου(1) άνοιξε την αγορά φυσικού αερίου στην Ευρώπη. Σύμφωνα με την οδηγία αυτή, οι πελάτες φυσικού αερίου πουπερβαίνουν ένα συγκεκριμένο όριο κατανάλωσης είναι ελεύθεροι να διαλέγουν τον προμηθευτή τους φυσικού αερίου.

Κάτω από τις συνθήκες αυτές, η Επιτροπή δεν αντιλαμβάνεται γιατί η δημιουργία μίας νέας εγκατάστασης επαναεριοποίησης του Sagunto θα εμπόδιζε τους πελάτες (πιθανώς και τους πελάτες της κεραμοποιίας) να καλύπτουν τις ανάγκες τους για φυσικό αέριο από τον προμηθευτή της επιλογής τους. Σήμεραπάρχουν περισσότεροι από 20 εγκεκριμένοι προμηθευτές φυσικού αερίου στην Ισπανία. Επιπλέον, η εγκατάσταση επαναεριοποίησης του Sagunto δεν είναι και δεν πρόκειται να είναι η μοναδική εγκατάσταση αυτού του είδους στην Ισπανία. Πράγματι, η Ισπανία είναι το κράτος μέλος όπου απαντάται οψηλότερος αριθμός εγκαταστάσεων επαναεριοποίησης στην Ευρώπη: ήδη τρεις εγκαταστάσεις λειτουργούν και σχεδιάζονται τουλάχιστον άλλες τρεις.

Το Αξιότιμο Μέλος του Κοινοβουλίου ρωτά επιπλέον εάν η δημιουργία μιας θυγατρικής εταιρείας από τις τρεις μεγαλύτερες εταιρείες ηλεκτρισμού στην Ισπανία για την οικοδόμηση και τη διαχείριση της εγκατάστασης επαναεριοποίησης αποτελεί περιορισμό του ανταγωνισμού και αν η Επιτροπή θα λάβει ορισμένα μέτρα για την περίπτωση αυτή.

Λόγω της έλλειψης ακρίβειας όσον αφορά το σχέδιο στο αρχικό αυτό στάδιο, η Επιτροπή δεν μπορεί να εξετάσει εάν είναι κατάλληλο να ληφθούν ορισμένα μέτρα για την περίπτωση αυτή βάσει των κανόνων ανταγωνισμού της ΕΚ.

(1) ΕΕ L 204 της 21.7.1998.